Volumul de fata este prima parte din lucrarile dramatice ale lui Werner Schwab, cel mai excentric si original autor dramatic de la finalul secolului XX din intreg spatiul cultural german. Anul acesta se implinesc 50 de ani de la nasterea lui si prezentarea acesti opere vine sa completeze, si chiar sa finalizeze, imaginea pe care cititorul roman o are despre teatrul absurd, curent deschis de Ionescu cu mai bine de 6 decenii in urma. Este si o incercare lingvistica, pentru ca limba autorului se afla la marginea posibilului si cognoscibilitatii, urmand mai mult legile deformarii psihologice si sociale ale lumii pe care o infatiseaza decat regulile gramaticii. Werner Schwab face parte din marea galerie de autori dramatici pe care Austria i-a dat Europei dupa al doilea razboi mondial (alaturi de Handke, Jelinek, Bernhard si Turrini) si este in acelasi timp un ultim reprezentant al unei boeme care isi traieste cu el sa spunem, ultima suflare. A trait si a murit asemeni artistilor care s-au simtit neintelesi si blestemati, avand o soarta de o uimitoare (si trista) convergenta cu propria opera. \n \n Din cuprins: • Sefele; • Genocid, sau ficatul meu e fara rost; • Obezitate, (neimportant): Flasc; • Botul meu de javra; • Morminte deschise, ferestre deschise; • Piscul Schwab; • Anticlimax